
   PËR AUTORIZIMIN E SHPENZIMEVE TË BUXHETIT TË SHTETIT PËR MUAJIN MAJ 1997 
                               
Në mbështetje të nenit 28, pika 19, të ligjit nr.7491, datë 29.4.1991 "Për dispozitat kryesore kushtetuese" dhe të nenit 20 të dekretit nr.266, datë 22.7.1992 "Për hartimin dhe zbatimin e Buxhetit të Shtetit të Republikës së Shqipërisë", miratuar me ndryshime me ligjin nr.7616, datë 30.9.1992, me propozimin e Këshillit të Ministrave,

DEKRETOJ:

Neni 1

Autorizohet kryerja e shpenzimeve për muajin 1997 si vijon:

Shpenzime për paga                 			1890 milionë lekë
Shpenzime për kontributin e sigurimeve shoqërore  	 505 milionë lekë
Shpenzime për papunësinë         			 200 milionë lekë
Shpenzime për ndihmën ekonomike    			 330 milionë lekë
Transferime për sigurimet shoqërore     		 750 milionë lekë
Transferime për sigurimet shëndetësore  		  70 milionë lekë
Shpenzime operative                        		          1012 milionë lekë
Shpenzime për interesa                     			550 milionë lekë
Shpenzime për investime                  			500 milionë lekë
Shpenzime për subvencione             			 80 milionë lekë

Totali:                            			         5887 milionë lekë


Neni 2

Shpenzimet për financimet e huaja të vazhdojnë sipas marrëveshjeve.

Neni 3

Buxheti i shpenzimeve korente për çdo ministri dhe institucion qendror paraqitet bashkëngjitur në tabelën nr.1.

Neni 4

Shpenzimet për investime në masën 500 milionë lekë do të përdoren për përballimin e kostos lokale dhe TVSH-së, për projektet e huaja dhe për përballimin e shpenzimeve për rehabilitimet më emergjente të institucioneve shtetërore. Ngarkohen Departamenti i Zhvillimit Ekonomik dhe Koordinimit të Ndihmës së Huaj dhe Ministria e Financave për përdorimin e këtij fondi.

Neni 5
Ky dekret hyn në fuqi menjëherë.

PRESIDENTI I REPUBLIKËS
Sali Berisha 

Miratuar me ligjin nr.8212, datë 7.5.1997 të Kuvendit Popullor

	 

